PATVIRTINTA

Koncertinės įstaigos valstybinio pučiamųjų

instrumentų orkestro „Trimitas“ vadovo

2020 m. sausio 29 d. įsakymu Nr. 1V-08

**APTARNAVIMO SKYRIAUS PASTATO EKSPLOATAVIMO INŽINIERIAUS**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Aptarnavimo skyriaus pastato eksploatavimo inžinierius yra specialistų grupės darbuotojas.

2. Pareigybės lygis – B.

# II SKYRIUS

# SPECIALŪS REIKALAVIMAI ŠIAS PAREIGAS EINANČIAM DARBUOTOJUI

2. Darbuotojas einantis šias pareigas, turi atitikti šiuos specialius reikalavimus:

2.1. turėti aukštąjį universitetinį technologijos mokslų studijų srities statybos inžinerijos, energetikos, pramonės inžinerijos studijų krypties arba jam prilygintą išsilavinimą bei statybos inžinieriaus kvalifikaciją;

2.2. būti susipažinęs su Lietuvos Respublikos įstatymais, kitais poįstatyminiais teisės aktais, reglamentuojančiais pastatų eksploatacijos techninę priežiūrą, biudžetinių ir viešųjų įstaigų energetinio ūkio priežiūrą ir racionalų energetinių išteklių naudojimą, centralizuotai tiekiamos šilumos ir karšto vandens kainų, šildymo ir karšto vandens sistemų nuolatinės priežiūros tarifų nustatymą, saugos ir sveikatos darbe bei priešgaisrinės saugos reikalavimus, būti susipažinęs su Koncertinės įstaigos valstybinio pučiamųjų instrumentų orkestro „Trimitas“ (toliau – Koncertinė įstaiga) vidaus tvarkos taisyklėmis;

2.3. gebėti savarankiškai planuoti ir organizuoti savo veiklą, mokėti valdyti, rinkti, kaupti, sisteminti, analizuoti, apibendrinti informaciją ir rengti išvadas bei sklandžiai dėstyti mintis raštu ir žodžiu;

2.4. išmanyti dokumentų apskaitos ir tvarkymo taisykles, mokėti dirbti Microsoft Office programiniu paketu.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

3. Darbuotojas, einantis šias pareigas, atlieka šias funkcijas:

3.1. organizuoja ir vykdo Koncertinės įstaigos pastato priežiūrą;

3.2. paruošia Koncertinės įstaigos patalpas remontui ir atlieka remonto darbus, t. y. glaisto sienas, lubas, atlieka patalpų dažymo darbus ir pan.;

3.3. vykstant remontui, kontroliuoja remonto darbų kokybę bei remonto technologinio proceso nuoseklumą, kad naudojamų remontui statybinių medžiagų, gaminių, dirbinių ir įrangos techniniai rodikliai, nurodyti atitikties dokumentuose, atitiktų reikalavimus, nurodytus pastato projekto techninėse specifikacijose. Visus privalomus techninės priežiūros reikalavimus įrašo į pastato priežiūros žurnalą;

3.4. organizuoja ir vykdo Koncertinės įstaigos santechnikos ir šilumos ūkio techninę priežiūrą, eksploataciją ir remontą;

3.5. numato ir įgyvendina priemones užtikrinančias stabilų ir ekonomišką šilumos energijos tiekimą įstaigai;

3.6. užtikrina tinkamą centralizuotai tiekiamos šilumos ir karšto vandens tiekimą. Vykdo įstaigos šildymo ir karšto vandens sistemų nuolatinę priežiūrą, eksploataciją ir remontą;

3.7. dalyvauja išbandant inžinerinius tinklus, sistemas, įrangą;

3.8. kas mėnesį nurašo ir pateikia (karšto ir šalto) vandens skaitiklių duomenis bei šilumos skaitiklio rodmenis, užpildant sunaudotos šilumos aktą teikiančioms paslaugas įmonėms;

3.9. užtikrina, kad būtų tinkamai laikomasi darbo saugos taisyklių reikalavimų;

3.10. teikia pasiūlymus dėl darbo tobulinimo;

3.11. prižiūri Koncertinės įstaigos ūkį, atsako už pavestų užduočių įgyvendinimą;

3.12. darbo vietoje laikosi darbų ir priešgaisrinės saugos reikalavimų;

3.13. vykdo kitus su funkcijomis susijusius nenuolatinio pobūdžio pavedimus tam, kad būtų pasiekti Koncertinės įstaigos tikslai;

3.14. asmeniškai atsako už patikėtas materialines vertybes.

Susipažinau:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Data)